|  |
| --- |
| **RAZDJEL: 109 MINISTARSTVO PRAVOSUĐA I UPRAVE** |
| **GLAVA: 109806 OPĆINSKI PREKRŠAJNI SUD U SPLITU** |
| **AKTIVNOST: 6410006** |

**OBRAZLOŽENJE POSEBNOG DIJELA FINANCIJSKOG PLANA 2025. – 2027.**

Općinski prekršajni sud u Splitu obavlja aktivnost sudske i pravosudne djelatnosti i sjedište suda je u Splitu na adresi Domovinskog rata 4 dok se 8 stalnih službi nalaze u Kaštel Sućurcu, Omišu, Solinu, Trogiru, Sinju te na otocima Hvar (Stari grad), Brač (Supetar) i Vis. Općinski prekršajni sud je nadležan za područje 13 gradova i 26 općina i na datum 30.09.2024. zapošljava 27 suca i 100 službenika i namještenika.

PRIHODI I PRIMICI

Rashodi poslovanja i rashodi za nabavu nefinancijske imovine Općinsko prekršajnog suda u Splitu se financiraju samo iz državnog proračuna te se ne financiraju iz ostalih izvora financiranja. Vlastiti prihodi koje ostvaruje sud se odnose na prihode od kopiranja dokumenata koji su iskazani u malim iznosima (2023 – 66,28 €) te smo ih u narednom trogodišnjem razdoblju planirani u iznosu od 110 € godišnje.

RASHODI I IZDACI

Sredstva za rashode za zaposlene za razdoblje 2025. – 2027. su planirani prema stvarnim potrebama Suda. Uvećani su u odnosu na 2024.godinu sukladno povećanja svih općepoznatih komponenti koje utječu na cijene usluga glavnih dobavljača materijala, električne energije i goriva kao povećanja osnovice za obračun plaća državnih službenika i namještenika, te sudaca, te dodataka na plaću za službenike i namještenike u pravosuđu.

U prijedlogu državnog proračuna za 2025. godinu, planirani su iznosi sukladno odobrenim ukupnim limitima po proračunskim godinama, uz obrazloženje sljedećih najznačajnijih stavki:

**3111- Plaće za redovan rad-** u ukupnom iznosu od **2.944.000,00 €-2025.g; 2.602.000,00 €-2026.g; 2.626.000,00 €-2027.g**.se odnose na plaće uvećane za minuli rad i dodataka na plaće pravosudnih službenika i namještenika, također i zbog povećane osnovice i koeficijenta za obračun plaće sudaca.

**3211- Službena putovanja;** u iznosu od **10.000,00 €-2025.g.; 10.000,00 €-2026.g.; 12.000,00 €-2027.g** ,sredstva za službena putovanja planirana su na temelju službenih putovanja iz prethodnih godina kada su na snazi bile posebne sigurnosne mjere u svezi proglašene epidemije bolesti COVID-19 i kada se manje putovalo, te u skladu s limitom za financijske planove u kojima su povećanje sve ostale stavke zbog općepoznatog porasta cijena, to je povećan broj službenih putovanja, tako da je potrebno povećanje stavke za službena  putovanja.

**3221- Uredski materijal i ostali mat.rashodi**- u iznosu od **50.000,00 €-2025.g.; 52.000,00 €-2026.g.; 53.000,00 €-2027.g.** , tijekom 2023. god. povećala se cijena papira te ostalog uredskog materijala u odnosu na cijene iz prošlih godina. Također i cijena tonera u odnosu na prethodnu 2024.g. je porasla.

**3231- Usluge telefona, pošte i prijevoz**;   u iznosu od **260.000,00 €-2025.g.; 365.000,00 €-2026.g.; 270.000,00 €-2027.g.** , povećan je trošak na poziciji Poštarine u odnosu na prethodne godine, 2024.g sklopljen je novi ugovor sa Hrvatskom poštom za Grupu 1 i 2 na razdoblje od 24 mjeseca, te je vrijednost ugovora cca. 407.898,50 €, odnosno po godini 203.949,25 €. U svim navedenim ugovorima vrijednosti su određene prema okvirnim količinama, pa se tako i ugovor s Hrvatskom poštom temeljio na okvirnim količinama iz prethodnih godina kada su na snazi bile posebne sigurnosne mjere u svezi COVID-a 19. kako je većina mjera sada prestala važiti i kako je radi postizanja ciljeva Akcijskog plana Ministarstva pravosuđa i uprave ovaj Sud intenzivirao rad sa strankama, pri čemu je također potrebno navesti da je ovom sudu tijekom godina ustupljeno cca.2000 prekršajnih predmeta Općinskog suda u Zadru, 1000 predmeta suda u Šibeniku, što je sve utjecalo na neplanirano povećanje korištenja usluga Hrvatske pošte koja je također povećala cijene svojih usluga.

**3233- Usluge promidžbe i informiranja;** u iznosu **3.000,00 €-2025.g.; 3.000,00 €-2026.g.; 3.000,00€-2027.g.** , u posljednje vrijeme popunjavaju se radna mjesta u sudu zbog odlaska djelatnika u mirovinu, te zapošljavanja vježbenika u državnoj službi, tako da se događa da postupak za prijam u državnu službu objavljuje u obliku javnog natječaja u Narodnim novinama. Isto tako, u ovom trenutku imamo najavljene odlaske službenika iz državne službe tako da će biti potrebno provesti postupke prijma u državnu službu na upražnjena radna mjesta, tj. objaviti javne natječaje, za što su potrebna dodatna sredstva na ovoj stavci.

**3236- Zdravstvene i veterinarske usluge;** u iznos **17.000,00 €-2025.g.; 10.000,00 €-2026.g.; 17.000,00 €-2027.g**. , planirani su troškovi za obvezni sistematski pregled na koji su do sada pravo imali službenici i namještenici, međutim , od 01.travnja 2024.g. to pravo ostvaruju i dužnosnici te su im priznata prava koja ostvaruju službenici zaposleni u pravosudnim tijelima, i to pravo na naknadu troškova prijevoza na posao i s posla, godišnju nagradu za uskršnje i božićne blagdane, dar za dijete do navršenih 15 godina života, regres za korištenje godišnjeg odmora te pravo na sistematski pregled, a što je sve od utjecaja na povećanje rashoda.

**3237- Intelektualne i osobne usluge**; u iznosu **126.2018,00 €-2025.g.; 145.498,00 €-2026.g.; 135.600,00 €-2027.g.** , obzirom na akcijski plan, kao i dodatno zaprimljenih 1.000 prekršajnih predmeta koji su ustupljeni od Općinskog suda u Šibeniku, te zapošljavanje 3 suca, očekujemo porast broja riješenih predmeta, kao i porast isplata troška braniteljima ( zbog porasta vrijednosti boda po odvjetničkoj tarifi) i sudskim vještacima, a kako su do sada potrošena razmjerno veća sredstva u odnosu na period prethodnih godina, to očekujemo da će biti nužno povećanje sredstava na ovoj stavci.

**3295- Pristojbe i naknade**; u iznosu **6.500,00 €-2025.g.; 6.500,00 €-2026.g.; 7.000,00 €-2027.g**.,kako smo u prethodnom periodu imali pretplatu u odnosu na naknadu koju smo dužni plaćati zbog nezapošljavanja osoba s invaliditetom, to u određenom razdoblje nismo bili u obvezi plaćati istu, pa nakon što su potrošena pretplaćena sredstva došlo je do obveze ponovnog plaćanja naknade, a kako se naknada vezuje za minimalnu plaću RH koja je svake godine veća to planirana sredstva povećavaju iznos na ovoj stavci.

**4223- Oprema za održavanje i zaštitu;** u iznosu **5.309,00 €-2025.g.; 5.309,00 €-2026.g.; 6.000,00 €-2027.g.** Sredstva su planirana radi nepredviđenih slučajeva nabave uredske opreme ili namještaja (npr. stolni telefon, uredske stolice, obnova sanitetskog materijala i sl.). Za napomenuti je i da je ove godine istekao ugovor o financijskom leasingu za službeno vozilo suda Škoda Octavia koje je preneseno u vlasništvo suda, a kako ovaj Sud djeluje na devet lokacija ostavljamo mogućnost nabave još jednog vozila za potrebe Suda.

**4511- Dodatna ulaganja u građevinskim objektima- 65.000,00 €-2025.g.; 60.000,00 €-2026.g.; 10.000,00 €-2027.g.** Zbog propuštanja vode nužna je sanacija krova na zgradi u kojoj je smješteno sjedište Suda. Navedenu zgradu pored Suda koriste još Županija Splitsko-dalm. i Minist. financija, Porezna uprava, te je županija o svom trošku izradila projektnu dokumentaciju za sanaciju krovišta. Procijenjena vrijednost radova iznosi 120.000,00 eura bez PDV-a, a kako ovaj Sud koristi 41% zgrade u tom omjeru bi participirali u ukupnom trošku sanacije krova. Stoga bi svakako trebalo osigurati sredstva kako bi se u dogovoru s drugim korisnicima zgrade moglo pristupiti sanaciji koja je u zajedničkom interesu.